            На основу члана 3. став 1. тачка 12) и члана 22. Уредбе о садржини, начину припреме и оцене, као и праћењу спровођења извештаја о реализацији капиталних пројеката („Службени гласник РС“, бр. 63/17) члана 74. став 1. тачка 17) Статута Општине Блаце („Службени лист општине Блаце“, бр. 5/19), и чл 19. и 21. Пословника Општинског већа Општине Блаце („Службени лист општине Блаце“, бр. 9/18), Општинско веће општине Блаце, на седници одржаној дана 8. априла 2019. године, доноси
Р Е Ш Е Њ Е
О образовању Комисије за капиталне инвестиције Општине Блаце
I
         Образује се Комисије за капиталне инвестиције Општине Блаце (у даљем тексту: Комисија) у следећем саставу:

Председник комисије:

Милан Ћурчић, председник Општинског већа Општине Блаце
Чланови комисије:
Дејан Кнежевић, представник Одељења за урбанизам, грађевинарство, комунално стамбене и имовинско правне послове 

Саша Стефановић, дипломирани економиста 

Ненад Стевановић, представник Одељења за урбанизам, грађевинарство, комунално      стамбене и имовинско правне послове  
Бранимир Димитријевић, дипломирани правник
II
        Задатак комисије је да након достављања предлога од стране овлашћених предлагача за укључивање у план јавних инвестиција, врши рангирање капиталних пројеката према приоритетним циљевима садржаним у важећим планским документима по секторима капиталних пројеката средње и велике вредности, а који могу бити предложени за финансирање у поступку припреме и доношења буџета за буџетску и наредне две фискалне године.
III
       При рангирању капиталних пројеката средње и велике вредности првенствено се полази од:

-стратешке релевантности предложеног пројекта за националне, односно регионалне и локалне развојне приоритете,

-финансијске одрживости,

-потенцијалних ефеката пројекта на социјални, економски, регионални и еколошки одрживи развој,

-степена реализације пројеката у одрђеној области у претходним годинама и

-других релевантних критеријума.
IV
        Стручне и административно-техничке  послове за потребе Комисије обавља Општинска управа општине Блаце Одељење органа општине. 
V
    Решење ступа на снагу даном доношења и исто објавити на Огласној табли Општине Блаце и интернет страници Општине Блаце.
ОПШТИНСКО ВЕЋЕ ОПШТИНЕ БЛАЦЕ
БРОЈ: II-02-739/19

ДАНА: 8. априла 2019. године
                                                                                                               ПРЕДСЕДНИК

  Милан Ћурчић с.р.
